समाज में ट्रांसजेंडर समुदाय से जुड़े लोगों को कितनी उपेक्षा झेलनी पड़ती है, कहने की जरूरत नहीं. यह उपेक्षा ही वह वजह है कि समाज में लोगों के साथ उनका सरोकार बहुत सीमित ही देखने को मिलता है. वहीं एक ऐसी ट्रांसजेंडर हैं जो अपने कम्युनिटी के लोगों को रोजगार उपलब्ध करा रही है. उसका नाम है रेशमा प्रसाद. रेशमा पटना में रहती हैं और ट्रांसजेंडर वुमेन हैं और अपने समुदाय के सरोकारों के प्रति बेहद प्रतिबद्ध. इन दिनों नई दिल्ली के प्रगति मैदान में स्टार्टअप एक्सपो का आयोजन चल रहा है. पटना, बिहार से ट्रांसजेंडर वुमेन रेशमा प्रसाद भी यहां पहुंची हैं.